Pezullohen operacionet për gjetjen e avionit indonezian
Avioni i kompanisë AirAsia me 162 pasagjerë në bord u zhduk sot 42 minuta pas largimit nga qyteti Surabaya në Indonezi.
Një operacion kërkim-shpëtimi në Detin e Javës për gjetjen e një avioni të zhdukur me 162 njerëz në bord u pezullua për shkak të motit të keq dhe pritet të rifillojë nesër në mëngjes. Avioni i kompanisë AirAsia që po udhëtonte drejt Singaporit u zhduk të dielën në mëngjes pak kohë pas nisjes nga qyteti Surabaya i Indonezisë. Autoritetet thanë se avioni humbi kontaktin me kontrollin e trafikut ajror 42 minuta pasi ishte nisur nga qyteti indonezian Surabaya drejt Singaporit. Zyrtarët indonezianë thonë se operacionet e kërkim-shpëtimit në Detin e Javës filluan pas lajmit për zhdukjen e avionit. tha ministri indonezian i transportit, Ignatius Jonan. Në aeroportin indonezian, të afërmit dhe miqtë e pasagjerëve u mblodhën rreth një ekrani për të marrë informacione mbi avionin. tha një mik i një pasagjeri. Kompania ajrore thotë se në bordin e avionit Airbus A320 ishin 149 pasagjerë indonezianë, tre koreanojugorë, një person nga Singapori, një nga Malajzia dhe një nga Britania. Ekuipazhi përbëhej nga gjashtë indonezianë dhe një bashkëpilot francez. thotë zyrtari i qeverisë së Koresë së Jugut, Lee Jeong-Gwan. Avioni operohej nga AirAsia në Indonezi, një njësi e kompanisë AirAsia me qendër në Malajzi.